Aðsókn á The Hunger Games : Mockingjay – Part 2 í Norður-Ameríku var nógu góð til þess að allar myndirnar í Hungurleika-seríunni rufu 100 milljóna dala múrinn á opnunarhelgi sinni . Myndin náði inn 101 milljón dala , sem er reyndar minnsta aðsóknin í seríunni til þessa . Í öðru sæti var Bond-myndin Spectre með 14,6 milljónir dala og í því þriðja var The Peanuts Movie með 12,8 milljónir . Nýjar myndir voru í fjórða og fimmta sætinu . Gamanmyndin The Night Before , með þeim Seth Rogen , Joseph Gordon-Levitt og Anthony Mackie náði 10,1 milljón dala og The Secret In Their Eyes með Julia Roberts , Chiwetel Ejiofor og Nicole Kidman í aðalhlutverki halaði inn 6.6 milljónir dala .